LidanRubinov/Halacha-QA huggingface dataset:
שאלה: ההתרת נדרים בנושא צניעות: וחג שמח, ראשית אדגיש כי אני שואלת את השאלות לא בעניין העיקרון ההלכתי שידוע לי ואני מצרה על כך שאני עדיין מתקשה, אלא מצד עניין התרת הנדרים בדיעבד. בעברי הלכתי עם שרוולי שלושת רבעי (הן עד המרפק והן מתחת), יכול להיות שהצהרתי על כך. אינני זוכרת. היום לצערי אני הולכת עם שרוולים קצרים לא עפ"י רוח ההלכה. האם אני צריכה לעשות התרת נדרים או שאין עניין כאן בהתרת נדרים? דבר נוסף- לפני כמה זמן אמרתי בקול שאני אתחיל ללכת עם כיסוי ראש בשבתות. אמרתי זאת בידיעה שזה סוג של הצהרה והתחייבות. כוונתי היתה כיסוי חלקי וסימלי עם שיער ארוך בחוץ בעת שנדרתי זאת ולא כיסוי מלא. לגבי זה יש לי 2 שאלות: 1. אם לא אמרתי בקול שכוונתי כיסוי ראש חלקי וסימלי עם השיער בחוץ אך לזה התכוונתי, אני מחוייבת בכיסוי ראש מלא בשבת?? במידה וכן, האם אני צריכה התרת נדרים לכך? 2. במידה ואני לא רוצה ללכת עם כיסוי הראש בשבתות, האם צריך התרת נדרים או שגם כאן אין עניין בהתרה?? מראש וסליחה על אורך השאלות.
תשובה: האם אפשר לבחור בדרך אחרת? האם אפשר ללכת עם שרוולים כמו שצריך, אפילו קרוב למרפק ולאוו דווקא מעבר לו, ואז אין צורך להיכנס לתוך הדיון? לגבי כיסוי הראש: מה שחשבת בעת הנדר הוא הקובע. בוודאי שיש צורך בהתרת נדרים, אבל למה להיכנס לכך, ולא לעשות את מה שאת מסוגלת לעשות?
שאלה: גגניזה: הרב, האם צריך לגנוז פסוק שבמקום שם אלו כתוב אלוקים? ואם זה במקום שם הוויה?
תשובה: הדבר תלוי בהקשר. אם זה נכתב כדף שיעורי קודש כדי שיישאר כשיעורי קודש - יש צורך בגניזה. אם מוזכר כבדרך אגב, או שהודפס מלכתחילה כדבר זמני (כמו דפי פרשת שבוע) אפשר לשים במיחזור.
שאלה: אאכלתי חמץ.?!: לרב לפני כמה ימים קניתי "טרופית הכוכב" זו טרופית והיה רשום עליה כשר בהכשרים טובים אבל לא היה רשום עליה "כשר לפסח" האם תוכל לברר עם החברה עם הם כשרים לפסח.? וגם עם לא אולי החומרים שם לא היו חמץ בוודאות.?
תשובה: לא נראה לי שמשקה טרופית, גם מייצור שאינו כשר לפסח, מכיל חמץ ממש, ברמה כזו שמי ששתה אותו בפסח, נחשב לו כאילו אכל חמץ גמור וחייב כרת.
שאלה: ששם לבן: רציתי להתייעץ בנוגע לבחירת שם. אני כרגע בחודש תשיעי להריון והתלבטנו רבות בנוגע לבחירת השם לבן. בחופשה שהיינו דיברנו על השם פלג ושנינו מאוד אהבנו. האם זה שם טוב לילד? ש. נחמן
תשובה: בדרך כלל שמות נבחרים לאור הרצון של ההורים, המבטאים את השם שהם אוהבים ושהם קרובים אליו, וגם מטביעים בו מעט מחלומותיהם. קשה לראות בשם "פלג" שם שהוא החלום שלנו, שהלוא הוא מבטא ומטביע חותם של פילוג. האם תוכלו לבחור בשם אחר?
שאלה: חחלום: חלמתי שאבא שלי הולך ומחזיק ביד אחד עורב לבן ובשני עורב שחור ואני מתקרבת אליו הוא משחרר אותם על הרצפה ושזה הגיע לרצפה זה הפך לחתול לבן חלום מוזר מה זה אומר?
תשובה: את התשובה לשאלה המיוחדת הזו יודע רק אדם אחד - אתה בעצמך. נסה לברר בתוך עצמך מה הרגשת תוך כדי החלום - לא מה הסימנים של החלום (העורב, החתול וכדו ), אלא את עולם התחושות תוך כדי החלום. מתוך הדברים האלה תוכל ללמוד על עצמך, על המחשבות שלך, על העולמות שלך - ואולי תדע איך להשתמש בחלום הזה. והרבה שמחה
שאלה: ננדרים: ראיתי בנוסח של התרת נדרים שכתוב משהו על בקשת התרה עבור כל נדר שקשור לנשמה מה זה אומר? האם בן אדם יכול לנדור נדר שיקצר את החיים שלו?
תשובה: א. זוהי מסירת מודעה כללית שהאדם מבטל את כל הנדרים שלו מכאן והלאה. היא די מפוקפקת מבחינה הלכתית מעשית, כי יש שסוברים שהיא תקפה רק אם בשעה שהוא יידור מכאן והלאה הוא לא יזכור את המודעה הזו, ויש שסוברים להפך, ולא סומכים על מודעה זו. ב. בוודאי שאדם אינו יכול לידור נדר שיגרום לו לעשות משהו לקיצור חייו. האם אתה יכול להסביר למה אתה שואל שאלה זו?
שאלה: פפול ירוק קפוא: ראיתי בסופר שקית של פולים ירוקים קפואים של חברת "מילוטל" מאחורי האריזה היה מצויון שזה כשר לפסח לאוכלי קטניות.נותן הכשרות היה בד"ץ "נווה-ציון" בראשות הרב כהן.לפי הידוע לי בד"ץ זה היה בעבר רציני מאד ומאז הרבה שנים לא כ"כ נפגשתי בו.אני משתדל להחמיר ולצרוך רק את המומלצים של כושרות.האם ניתן לצרוך את המוצר הנ"ל ללא חשש.יש לציין שעל שאר הקפואים של אותה חברה ישנה השגחה של הרב רובין לכל ימות השנה ואילו בזה-אין את הסימון הנ"ל לכל השנה.תורדה
תשובה: הוא מוצר פשוט ולא אמור להיות שום בעיה איתו. כנראה שהרב רובין לא נותן עליו כשרות בגלל שהוא קטנית
שאלה: ההקרבת קורבנות: היי קוראים לי אוריה ואני בת 16 וחצי ויש לי שאלה שממש מסקרנת אותי: היום בתאריך 17 באפריל יז בניסן ראיתי כתבה בערוץ 10, והיה שם כתבה על הקרבת הקורבנות וראיתי שמי שהקריבו את הקורבן בירכו עם שם ה ועשו הכל לפי ההלכה. אז השאלה שלי האם אפשר לעשות את זה? כי היום אין בית מקדש והרי אנו טמאי מת, ולמה אי אפשר לעשות את זה? ו,חג שמח.
תשובה: הכתבה בערוץ 10 כנראה היתה על השומרונים, המקיימים טקס הקרבת קרבן פסח על הר גריזים. לפי ההלכה המקובלת עלינו, אסור להקריב קרבנות מחוץ לבית המקדש, מאז שנבנה בית המקדש על ידי שלמה המלך. השומרונים אינם נוהגים לפי ההלכה היהודית המקובלת מדורי דורות. באשר להקרבת קרבן פסח בימינו, נכתבו על כך הרבה דברים, יש שפסקו כי ניתן להקריב קרבן פסח גם כשאין בית מקדש, ורוב העם טמאים, יש שפסקו שלא ניתן להקריב קרבן פסח מסיבות כאלה ואחרות. את יכולה למצוא את הספר "פסח כהלכתו" שכתב הרב צבי הירש קלישר (מבין "מבשרי הציונות") ובו הוא דן בעניין זה, וקובע כי הטומאה אינה מעכבת, כי רוב העם טמאים, ואם רוב העם טמאים ניתן להקריב קרבן פסח (ועוד קרבנות) בטומאה. וכן, לא צריך בית מקדש לשם הקרבת קרבן פסח, אלא רק לדעת את מקום המזבח. ובכל זאת, את רואה שגדולי ישראל בכל הדורות לא חשבו שצריך להקריב את קרבן הפסח בימינו. תארי לעצמך איזו מהומה דיפלומטית היתה מתעוררת בעולם, אם היו כאלה שהולכים להקריב קרבן פסח על הר הבית היום.
שאלה: ככרוב מגידול רגיל: לכבוד הרב ראיתי באתר קדושים תהיו על הלכות תולעים- ע"פ ש"ע יו"ד סימן פד ונו"כ. שאם רוצים להשתמש בכרוב מגידול רגיל לבישול ולמילוי אחד השלבים הוא להקפיא למשך 48 שעות לפחות. ואם רוצים להשתמש בכרוב מגידול רגיל להכנת סלט שלב ההקפאה לא קיים. השאלה שלי : מה ההבדל בין הכרוב שרוצים להשתמש בו לבישול שאותו צריך להקפיא לבין הכרוב שרוצים אותו לסלט שאותו לא צריך להקפיא?
תשובה: ראוי ונכון לפנות לאתר שפרסם את ההנחיות הללו. אנו לא פרסמנו כך ולכן אנו איננו הכתובת הנכונה לשאלך.
שאלה: עעלים: עקבתי אחרי הפרסומים ורציתי לשאול: 1. האם הסרטרילי אינו יעיל נגד נגיעות חרקים בירקות עליים וכדומה שאינם מזבוב המנהרות? 2. האם הסרטרילי אינו יעיל נגד שאריות חומרי הדברה המצויים בירקות עליים? בשאלות האחרונות שנשאלו בנושא ראיתי שהפנתם למסמך שפרסמתם, במסמך הנ"ל אין תשובה מדוייקת לשאלות הנ"ל. אם ישנה בעיה בלענות על השאלות שכתבתי אבקש לציין זאת.
תשובה: מועדים לשמחה 1. הסטרילי אינו מוריד את כל החרקים בירק עלים. 2. לא מכירים מחקר בנושא, אם זאת יש לנו תוצאות בדיקות שירק עלים שאינו מפוקח נמצא בו כמות גדולה של שאריות חומרי הדברה, הרבה מעבר לתקן
שאלה: זזוגיות: ברצוני לדעת למה הגבר צריך להיות חזק רוחני מהאישה למה זה טוב בדיוק לקשר על התשובה
תשובה: ב"ה כל אחד צריך להיות ברמה רוחנית גבוהה, האיש לפי אפיו והאישה לפי אופיה, ומקומו של הבעל צריך להיות פנוי להנהגת הבית. דני ארגמן
שאלה: תתרומות ומעשרות: יש לי עץ דוגדגנים שהניב כ-50 דובדבנים שברצוני לקטוף. איך עלי לנהוג בעניין ההפרשות תרומות ומעשרות הלכה למעשה נכון להיום? ומועדים לשמחה
שאלה: בבית הכנסת: הרב, יש לי שלוש שאלות הנוגעות למהלך התפילה בבית הכנסת: 1) בשבתות, נוהגים בבית הכנסת שלי להודיע הודעות על אירועים שונים החלים גם במהלך השבוע. האם אין בזה משום תכנון מקודש לחול, כמו קריאת פרסומות בעלוני שבת? במידה ויש בעיה בזה, האם לצאת החוצה בזמן ההודעות? 2) בתפילות שבסניף בני עקיבא אצלנו, יש מספר רב של נשים ברוך ה. לפעמים, בקטעי השירה, קולם גובר על של הגברים. האם יש בכך בעיה הלכתית מחשבתית? 3) ישנו אדם מסורתי שמגיע לתפילות בשבת דרך קבע. הוא מגיע עם פלאפון לבית הכנסת שצלצל פעם במהלך התפילה. בבית הכנסת שלנו אין ממש וועד מסודר, רק גבאי לענייני הכספים, כיצד יש לפעול? ועל מי לפעול? חגי.
תשובה: וברכת ד  1. אין בכך בעיה הלכתית, אין כאן הכנה אלא הודעה. אמנם לא ראוי שבתי כנסת יהיו מקום הודעות אבל לא נאסר הדבר. 2. הלכתית קשה לאסור, אבל בודאי מחשבתית ראוי להמנע מכך. בכו"א אם אתה שר בקול רם אינך שומע, ובכך גם קול הגברים יגבר. 3. יתכן שצריך לצורך עבודת פקו"נ, ואין בזה אלא איסור דרבנן, אין צורך להעיר אלא א"כ ברור שהדברים נשמעים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קקיום מצוות ומידה כנגד מידה: קראתי שכתוב שאם מקיימים מצוות זה הסדר של העולם, ככה אנחנו חיים את החיים שלנו איך שצריך (ה בוראנו והוא יודע את הסדר) והעונש שלא מקיימים זה לא עונש בדיוק אבל זה מצב לא מתוקן של האדם והעונש כביכול שהוא מקבל זה בגלל החוסר סדר שהוא לא הלך לפי מה שצריך. איפה נכנס פה הקטע של מידה כנגד מידה? שאנחנו כן מקבלים עונש בגלל שעשינו משהו לא טוב.
תשובה: לך. הרי אתה כותב בהבנה כל כך בהירה, שה"עונש, כביכול, שבוא מקבל זה בגלל ה חוסר סדר." זוהי ההגדרה הטובה ביותר של "מידה כנגד מידה"- תיקון למעשה שהאדם עשה. אתן לך דוגמא, אולי קיצונית: הקב"ה אוסר על האדם להתאבד. אדם שקופץ לפני רכבת, מה ה"עונש" המיידי שהקב"ה נותן לו? אולי עונש מוות, כי הרי זה בדיוק מה שקורה לו? אני מניח שתסכים איתי שהמוות במקרה זה הוא "תוצאה" ולא עונש. כך גם לדברים נוספים שהאדם עושה, הוא מביא על עצמו "תוצאה" ולא "עונש". כמובן, שיש "תוצאה" גם בעולם הבא, והיא מביאה תיקון לקלקולים שהאדם עשה בימי חייו, וה"תוצאה" בעולם הבא, היא החשובה יותר.
שאלה: חחלום: זה כבר פעם שנייה ביומיים שאני חולמת על ערבים לילה לפני חלמתי שאחותי הביאה כמה ערבים ורצתה שאני ישב איתם לילה שני חלמתי שאני יוצאת עם ערבי חשוב עבריין והוא מסרק לי את השיער במציאות אני נשואה פלוס אחד מה אומר החלום לרב
תשובה: החלומות משקפים את מה שמטריד אותנו במשך היום, אבל הם מערבבים את כל הרגשות ולפעמים גם הופכים אותם כך שאין להתיחס לדברים כפשוטם. כנראה שמעת או קראת על התופעה של ערבים שמחזרים אחרי בנות יהודיות וזה מטריד אותך. ח נתנו לנו תשובה לחלומות מטרידים. יש בקשה שאומרים בברכת כהנים - היא כתובה בסידורים. תגיעי לבית כנסת לברכת כהנים ביום חול או בשבת ותכיני בידך סידור עם הבקשה הזאת - כך תתני פתרון לחלומות הללו ולכל חלום אחר אם אי פעם יעסיק אותך.
שאלה: אאיך להפריש תרומות ומעשרות: אני עובדת אצל חקלאי שלא מפריש תרומות ומעשרות מהירקות("והירוקים") שלו, ולפעמים מקבלת מהם. מה עלי לעשות בכל הנוגע להפרשה? ניסיתי לקרוא ולברר ופשוט לא הצלחתי להבין!! זקוקה לעזרה מפורטת. מראש!
תשובה: וברכת ד  עלייך להפריש תרו"מ על הירקות שאת מקבלת. מכיוון שמדובר בטבל ודאי עלייך לעשר את כל המעשרות. ועל כן כדאי לך להצטרף לבית האוצר (086847325) שהם יסדרו את נושא הנתינה ללוי ועני. עלייך יהיה לומר את הנוסח של ההפרשה. לגבי נוסח ההפרשה והבנתו, נא לעיין אם עדיין יהיו לך שאלות נא לפנות שוב, ונשתדל לענות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גגזל   הלבנת פני חבר ברבים: ערב שבת אני עובדת כצ קרית בחדר אוכל בבית מלון. תפקידי הוא לעמוד בכניסה ולוודא שהאנשים שמותר להם לקבל ארוחת בוקר ייכנסו לחדר האוכל ואילו אנשים שלא שילמו עבור ארוחת הבוקר, לא ייכנסו. שאלתי היא כזאת: מידי פעם, בשעות לחץ בכניסה לחדר האוכל, נכנסות קבוצות גדולות של אנשים לחדר האוכל ולעיתים גם כאלו שלא מגיעה להם ארוחת בוקר. במידה ואני יודעת שנכנסו אנשים שלא מגיעה להם ארוחת הבוקר ואני רואה אותם יושבים ואוכלים, מה עליי לעשות? האם לגשת אליהם בסבר פנים יפות ולבקש מהם ת? חלק חושבים שזו הלבנת פני חבר ברבים, או שמא עליי להתעלם? האם התעלמות גורמת לי לגרום להם לחטוא בגזל מהמלון? אשמח לתשובה מנומקת. ליאור שמחה
תשובה: לשואלת אינני מבין את השאלה. אם שוטר רואה עבריין תנועה, אסור לו להעיר לו כדי שלא ייעלב? אם את מוכרת בחנות בגדים, האם תכבי את המכונה שמתריעה על גניבה כדי שהגנב לא ייפגע? ואם את רואה מישהו גונב, לא תרימי קול שלא יולבנו פניו של הגנב? קל וחומר שכאן, שזהו תפקידך ועל כך משלמים לך. אם אינך ממלאת תפקידך כראוי, את גוזלת את המעסיק שלך! צריך להיות ברור שגזל זה לא רק להתפרץ עם עוזי וכובע גרב לבנק ולשדוד אותו. גם אדם שנכנס לחדר אוכל במלון בלי לשלם, (וגם מקרים אחרים כמו אדם שמרמה את מס הכנסה ומע"מ וכד ), גם הוא גזלן גמור. כמובן שמה שאת יכולה לעשות בלי הלבנת פנים כמו שציינת ללכת אליו בשקט ולהעיר וכד, זה עדיף. אלא אם כן אין ברירה, ואז יהיה מותר אף בצורה פומבית, להזמין מאבטח, ולעשות עסק שלם, ע"מ למנוע מהגזלן מלגזול, אפילו סנדביץ. אפי קיציס
שאלה: ססושי: קניתי אמות ים- נורי לסושי של היצרן ננתונג ג יי.טופ פודס קו. בע"מ, ננתונג, סין. היבואן: מזרח ומערב מזון בע"מ תל אביב הכשרות היא של הרב יעקב ליכטנשטיין ראב"ד בד"ץ KF לונדון ובאישור הרבנות הראשית לישראל. מדובר על ייצור מיוחד כשר לפסח תשע"ד האם הכשרות היא כשרות רגילה או מהדרין? האם הכשרות לפסח? יש הלכות מיוחדות בבדיקה של האצות. טל
תשובה: לצערינו הרב הרה"ר אינה מציינת על גבי המוצר האם הוא מהדרין או כשרות רגילה. אולם במשרדי הרה"ר יש מסמך המציין זאת. למרות שיש עשרות אלפי מוצרים שמקבלים אישור הרה"ר בכל האופן הדרך היחידה לברר זאת היא רק לפנות לרה"ר. 025313131
שאלה: יירקות עליים בשבת ויום טוב: ב"ה פסח כשר ושמח. האם מותר להשרות במי סבוןירקות עליים בשבת? האם מותר להשרות ירקות עליים ביום טוב? ובכלל האם יש סיכוי למצוא בירקות עליים גוש קטיף משהוא חי כשהשקיות שמורות במקרר?
שאלה: חחתונה ושנת אבל: ביתי בת 17 נכנסה להיריון לפני החתונה לכן אנחנו והורי החתן מעוניינים לחתן אותה ואת בן הזוג שלה כמה שיותר מהר לאחר ל"ג בעומר אך הבעיה היא שבעלי נמצא בשנת אבל על אבא שלו שאלתי היא - מה ההלכה לגבי בעלי בזמן החתונה והאירוע? האם מותר לו לחגוג ולרקוד עם הכלה והחתן?
תשובה: לגבי חתונה בשנת אבל, נהגו שהורי החתן או הכלה רשאים להגיע לחופה, בשעת הסעודה יכולים להיות נוכחים בתנאי שיהיו חלק מהמלצרים וכדומה, זאת אומרת שבמקום לשבת ולסעוד יגישו לאורחים קצת מהאוכל או יסייעו באופן אחר. לגבי הריקודים אין להם להשתתף. רבה.
שאלה: ששוחטי הילדים ומצוות עונה: לכבוד הרב מאיר צוקרמן שמי אופיר, בחור ישיבת הסדר לשעבר כיום מגדיר עצמי חילוני עקב סיבות שונות. רציתי לברר בירור השקפתי בעניין זרע לבטלה ומצוות עונה. מצד אחד אומרים בגמרא שהשחתת זרע לבטלה היא כמו רצח. נראה שהסיבה ברורה. יש כאן פוטנציאל של בן אדם. נראה אפילו שיש בזרע נפש של בן אדם (אחרת איך עובר המטען הגנטי הנפשי מהורים לילדים? וכן לכאורה דעת הזוהר שיוצאת עם הזרע גם נפש.) אם כן שיש כאן נפש המלובשת על עצם גשמי (הזרע הגשמי) איך זה שמותר לקיים יחסי מין שלא לשם פריה ורביה? הרי זו הריגה של הזרע וחיותו בכך שהוא מת בגופה של האישה? ב אופיר
תשובה: לך, אופיר. אתה מבין את האיסור של הוצאת זרע לבטלה בצורה מסויימת, מתוך הבנה שלך. תרשה לי להציע לך הבנה אחרת, שלפיה לא מתעוררת השאלה שהעלית. הקב"ה נתן לאשה אפשרות הולדה, בגופה של האשה, עם לידתה, נמצאות כל הביציות שבהן פוטנציאל ליצירת חיים. עם הגיע גיל ההתבגרות, מתחיל לפעום בגופה של האשה מחזור קבוע, בו נפרדת מן האשה ביצית אחת בכל חודש, אם הפוטנציאל ליצירת חיים לא מומש. פרידה זו איננה תלויה בבחירת האשה, היא מתרחשת שלא בבחירתה של האשה. הקב"ה נתן לגבר אפשרות הולדה. בשונה מן האשה, הזרעונים שהם פוטנציאל יצירת החיים, לא נמצאים בגופו בלידתו, ולא עד גיל ההתבגרות. או אז, מתחיל גופו לייצר זרעונים, ובכמויות של מליונים. אורך חיי הזרעונים הוא של ימים ספורים, וזרעונים שפוטנציאל יצירת החיים שלהם לא מומש, נספגים בגוף, או נפלטים ממנו החוצה. תהליך זה, איננו נתון לבחירה של הגבר. יש לגבר אפשרות, להביא לפליטת זרע מגופו, ותוך כדי כך, לחוש עונג. לגבי גבר נשוי, זו חובה המוטלת עליו, אך לאו דווקא כדי ליצור חיים חדשים. הקב"ה יצר את האדם בצורה כזו, שבני הזוג אינם יכולים לדעת בוודאות שמקיום יחסים ביום מסויים, יתחיל הריון. אולי זו הסיבה, שלא מברכים לפני קיום יחסי אישות "אשר קדשנו במצוותיו וציוונו על פריה ורביה", כי הפריה לא תלויה בנפשות הפועלות, הגבר והאשה, אלא ב"שותף השלישי"- הקב"ה. יחסי אישות בין בני הזוג הנשוי, אינם מוכוונים פריון דווקא, אלא הם חלק מ"תחזוק" הזוגיות, והחשיבות של קשר גופני מהנה בין שני בני הזוג. אשר על כן, גם כאשר האשה הרה, ואין אפשרות ליצור חיים חדשים, וגם כאשר האשה הגיעה לגיל שבו אין אפשרות שתכנס להריון (סביבות גיל 50) הגבר עדיין מחוייב ליחסי אישות עם אשתו. חובה זו מופיעה בתורה בצורה מפורשת (בתחילת פרשת "משפטים" בספר "שמות") ".ועונתה לא יגרע". מתקני הכתובה דאגו לכלול בה פסקה המזכירה חיוב זה ("ולמיעל לותייכי כאורח כל ארעא") ובמשנה קבעו את נורמות התדירות של החיוב (מסכת כתובות, פרק ה  משנה ו ). אני מקווה שאתה מבין, שדרך ראיה זו, השונה מזו שלך, פותרת את השאלה שהעלית.
שאלה: תתבנית שקעים בתנור: אני אשכנזיה. תבנית השקעים שלי ממתכת שימשה רק למאכלי פרווה, אך בתנור בשרי. אני לא זוכרת אם ב24 שעות שלפני השימוש בתבנית השקעים, התנור שימש לחימום מאכל בשרי. ככל הנראה לא היה מקרה כזה. האם אפשרי להשתמש בתבנית השקעים גם בתנור חלבי?
תשובה: מאד מומלץ לייעד את השימוש של תבנית הפרווה הזו או לתנור חלבי או לתנור בשרי. וגם להכניס אותה רק לתנור נקי שלא השתמשו בו לבשר חלב ב24 שעות האחרונות. וכמובן להעמיד אותה על רשת פרווה. אבל במידה שהתנור כן בן יומו אז ראוי ונכון לנקות אותו משאיריות מזון בעין ולהפעיל אותו כמה דקות על חום גבוהה לפני שמכניסים את תבנית השקעים הפרווה. אבל בדעבד הכל מותר.
שאלה: ממעשי שלמה המלך: הרב, רציתי לדעת האם שלמה המלך היה צדיק, שהרי כתוב שבסוף ימיו בנה מזבחות לאלילי נשותיו הגויות. האם הוא כמו דוד, שכל האומר שלמה חטא אינו אלא טועה? ושבוע טוב.
תשובה: שלמה המלך בראשית דרכו אכן היה צדיק ואהוב בעיני ה  כפי שכתוב בתנ"ך (מלכים א יג, י-יג: וייטב הדבר בעיני ה  כי שאל שלמה את-הדבר הזה: ויאמר אלהים אליו יען- אשר שאלת את-הדבר הזה ולא-שאלת לך ימים רבים ולא-שאלת לך עשר ולא שאלת נפש איביך ושאלת לך הבין לשמע משפט: הנה עשיתי כדברך הנה נתתי לך לב חכם ונבון אשר כמוך לא-היה לפניך ואחריך לא-יקום כמוך: וגם אשר לא-שאלת נתתי לך גם-עשר גם-כבוד אשר לא-היה כמוך איש במלכים כל-ימיך: אך בסוף ימיו לצערנו רואים תפנית קשה (מלכים א, פרק יא, פסוקים ד-סוף): ויהי לעת זקנת שלמה נשיו הטו את-לבבו אחרי אלהים אחרים ולא-היה לבבו שלם עם-ה  אלהיו כלבב דויד אביו: וילך שלמה אחרי עשתרת אלהי צדנים ואחרי מלכם שקץ עמנים: ויעש שלמה הרע בעיני ה  ולא מלא אחרי ה כדוד אביו:. ויתאנף ה  בשלמה כי-נטה לבבו מעם יהוה אלהי ישראל הנראה אליו פעמים: וצוה אליו על-הדבר הזה לבלתי-לכת אחרי אלהים אחרים ולא שמר את אשר-צוה ה : ויאמר ה  לשלמה יען אשר היתה-זאת עמך ולא שמרת בריתי וחקתי אשר צויתי עליך קרע אקרע את-הממלכה מעליך ונתתיה לעבדך: אך-בימיך לא אעשנה למען דוד אביך מיד בנך אקרענה: ונחזור לשאלתך, הגמרא במסכת שבת דף נו עמוד ב כותבת כך: "אמר ר  שמואל בר נחמני א"ר יונתן: כל האומר שלמה חטא אינו אלא טועה שנאמר (מלכים א יא, ד) ולא היה לבבו שלם עם ה  אלהיו כלבב דוד אביו כלבב דוד אביו הוא דלא הוה מיחטא נמי לא חטא. אלא מה אני מקיים (מלכים א יא, ד) ויהי לעת זקנת שלמה נשיו הטו את לבבו?. אלא מפני שהיה לו למחות בנשיו ולא מיחה מעלה עליו הכתוב כאילו חטא" משמעות דברי הגמרא: א. נשיו רצו להטות לבבו, אך הוא לא נטה. ב. הוא רצה לבנות במה לאלילי מואב אך הוא לא בנה. ג. נשיו עבדו ע"ז, וזה מיוחס לשלמה משום שהוא לו מיחה בנשותיו. ולכן אנו עדיין צריכים להתייחס לשלמה ביראת כבוד ובהערכה רבה. להבין את העניין יותר לעומק אמליץ לך לקרוא את דבריו הנפלאים של הרב בעין איה על שאלה זו. אם תרצה לשמוע שיעור על נושא זה, להלן קישור לשיעור: רבה,
שאלה: דדמיונות שווא: הרב,ברצוני לספר לך משהו אישי שלי,מקווה שתוכל לייעץ לי ולעזור לי. לפעמים אני מפחדת סתם כך ויש לי כל מיני פחדים וחרדות שאני לא יכולה להבחין האם זה באמת או סתם. דבר שמלווה אותי כבר כמה שנים. אני צריכה לדעת אם זה קרה כבר למישהו או שזה רק לי. אני חושבת מחשבות לא טובות ולא נותנת לזה להניח לי וזה מערער לי את האמונה כי אני כ כ מתפללת על זה שלא יהיו לי פחדים ושאהיה בריאה בנפש ובגוף. מה אני צריכה לעשות? לפנות לרב? אולי לפסיכולוג? מראש!
תשובה: יש המון אנשים שעסוקים ברגשות כאלה - תרשמי בגוגל  חרדה  ותמצאי עד כמה התופעה הזאת נפוצה. אבל צרת רבים אינה נחמה אמתית. זה נושא שקשור למצב רגשי. מי שיודע לטפל בדברים כאלה זה פסיכולוג, כדאי לך לפנות לפסיכולוגית כדי לקבל ממנה סיוע לפתור את החרדות שלך.
שאלה: תתכלית החיים לנשים יהודיות: הרב, אני קוראת רבות על כך שהתורה היא תכלית החיים, וכל המתעסק בה זוכה לחיי נצח בעולם הבא. כמובן שזה נוגע לגברים, שבהם חל הציווי ללמוד תורה. רציתי לדעת מה התכלית המוחלטת שלי בחיים בתור אישה. האם זה רק לגדל ילדים ולחנך אותם? רציתי בעיקר לדעת מה המטרה הנעלה היחידה שיש לי בעולם הזה, כמו שלגבר זה לימוד תורה. מה המטרה שלי? שבוע טוב.
תשובה: לשואלת השאלה היא מה מטרתו של האדם? כך כותב הרמח"ל בספר "מסילת ישרים": "יסוד החסידות ושרש העבודה התמימה הוא שיתברר ויתאמת אצל האדם מה חובתו בעולמו ולמה צריך שישים מבטו ומגמתו בכל אשר הוא עמל כל ימי חייו. " זוהי השאלה הבסיסית - מהי חובתו של האדם בעולם? מהי מטרתו? לשם מה הוא נברא ולאן הוא צריך לשאוף? על כך עונה הרמח"ל: "והנה מה שהורונו חכמינו זכרונם לברכה הוא, שהאדם לא נברא אלא להתענג על ה  ולהנות מזיו שכינתו שזהו התענוג האמיתי והעידון הגדול מכל העידונים שיכולים להמצא." במקום אחר (דרך ה ) מסביר רמח"ל שהקב"ה רצה להיטב, לכן ברא אותנו. אבל הוא רצה להיטב אתנו את הטוב המושלם ביותר, לכן ברא אותנו כך שנוכל להדבק בו, וככל שהאדם נדבק יותר בה, הוא מגיע יותר לשלמותו, ולאושרו. כלומר מטרתנו, ייעודנו, להדבק בקב"ה. איך נדבקים בו? ע"י המצוות, ע"י תפילה, ע"י תורה, ע"י חסד ומעשים טובים. כלומר יש כמה שבילים שמוליכים אותנו אל היעד. נקח למשל את המצוות. הרי יש אמנם תרי"ג מצוות, אבל כל אחד יש מספר אחר של מצוות. יש מצוות שמיוחדות לכהנים, יש מצוות שמיוחדות לבעלי שדה, ויש מצוות שמיוחדות לנשים, ויש מצוות שמיוחדות לגברים. כל אחד עושה את כל המוטל עליו ומדבק בכך בבוראו. כך גם לגבי לימוד תורה. בלימוד תורה יש כמה מרכיבים. יש את ידיעת התורה. ברור שמי שלא לומד, לא יוכל לקיים, שהרי אינו יודע. ברור שמי שלא לומד אמונה, עלול להתקשות בכך. מצוות לימוד זאת קיימת גם לנשים. אבל מעבר ללימוד של הידיעה, יש מצווה של לעסוק בדברי תורה. כלומר ללמוד ולהעסיק את מחשבתנו בקב"ה. מצווה זאת היא לגברים בלבד. אבל כאמור זאת אינה הדרך היחידה להדבק בה. יש מצוות, חסד, תיקון המידות וכמובן תפילה. וכבר לימדונו ח שכל אדם יכול להדבק בקב"ה. וכך כתוב ב"תנא דבי אליהו": "מעיד אני עלי את השמים ואת הארץ, בין גוי ובין ישראל בין איש ובין אשה בין עבד בין שפחה הכל לפי מעשה שעושה כך רוח הקודש שורה עליו." צריך לזכור שלפי ח, אברהם אבינו היה "טפל לשרה בנביאות". כלומר אנו אמנם שומעים בעיקר על פועלו של אברהם, והאבות ומשה נחשבים "מרכבה לשכינה", אבל דרגתה הנבואית של שרה גבוהה יותר. כלומר החיבור שלה לקב"ה הוא בעוצמה רבה יותר מאברהם! לסיכום: מהם האמצעים להדבק בקב"ה? תורה (מה משחוייבת), מצוות (מה שמחוייבת), תפילה, תיקון המידות, חסד ומעשים טובים. אקווה שעניתי קצת על השאלה. אפי קיציס
שאלה: דדיני טומאה: שבוע טוב ומועדים לשמחה. האם תכריכים שנתכסה בהם המת (לפני שנים רבות) בין אם שכבה ראשונה או בין אם שכבה עליונה, מטמאים?
תשובה: ב"ה, כל מה שנגע במת הוא טמא בדרגת אב טומאה, דני ארגמן
שאלה: ללימון שחור פרסי(מיובש): לכבוד הרב ברצוני לשאול האם לימון שחור פרסי (נקרא גם לימון מיובש) הינו כשר לפסח? וחג שמח.
תשובה: לשואל לימון פרסי הוא לימון שעבר תהליך של ייבוש. משתמשים בו לתיבול מאכלים. הלימון אינו חמץ ומותר לשימוש בפסח. אם קונים אותו כבר מעובד, כלומר טחון לתבלין, צריך הכשר, שלא ערבבו בו משהו. אפי קיציס
שאלה: ללהתאמץ או להרפות?: אהלן חברים, ו שאתם מקשיבים- אני בן 21, משרת כרגע בצהל בקרבי. אני נמצא אחרי תקופה ארוכה ולא קלה בחיים שלי- תקופה של הרבה מתחים, תסכול עצמי, חרדות, ניסיון להיות משהו שהיה מאד רחוק ממי שאני באמת- מה שהוביל להרבה ניתוק מעצמי, ובסוף לפיצוץ. עזבתי את הישיבה, התגייסתי לשלוש שנים ועברתי תהליך כואב של סוף סוף לעמוד מול עצמי ולהתחיל להרגיש יותר את מי שאני באמת ולא לברוח לרצונות ולתדמיות כוזבות- ואני עדייו מתמודד עם זה. אני שמח על התהליך הזה, אבל אני מרגיש עכשיו מרוקן, שלא נשארו בי כוחות בכלל. אין לי כוח לעבוד, להשקיע, להתקדם עם עצמי. פשוט בא לי לעשות מה שבא לי, וזה מוביל אותי להרבה עצלנות ובטלנות. מצד אחד אני מאד שמח על התהליך, ומבין שבעצם זה חלק מהתהליך-להרפות, לתת לעצמי קצת לזרום, כי זה בדיוק מה שלא נתתי לעצמי. מצד שני, אני מפחד שאני נשאב למקום שאני לא מצליח לשלוט בשום דבר שעובר עלי, לא מצליח לעצב את עצמי, לבטא את עצמי,מה אני חושב, מה נכון ומה לא. אולי אני פשוט לא מצליח לקבל את התהליך של הויתור על השליטה? קשה לי לרחף באוויר, להיות במקום שהוא לא שם והוא לא כאן, למרות שאני מבין שזה האתגר שלי. בעצם אני מנסה לשאול אם זה טוב, לתת לעצמי להשתחרר, לא לנסות להבין ולכוון עכשיו, בהתחשב במה שעברתי, או אולי כן לנסות קצת להחזיר לעצמי איזשהו יכולת להתאמץ, לעצב את עצמי ולכוון את הרצון-ואיך?
תשובה: לך אלעד היקר אתה מתאר התמודדות ודילמה שהיא מופיעה הרבה מאד פעמים בחיים של האדם - עד כמה הוא צריך  ללחוץ  על עצמו ולחיות ב מתח  של לימודים עבודה וכו  ועד כמה הוא צריך  להרפות. אתה מתאר  תהפוכות  בחיים שכרגע אתה במהלכם ואין ספק שבמקרה כזה מאד הדילמה קשה ומבלבלת הרבה יותר. כמובן שאין פתרון חד וברור להתמודדות הזו, אבל אני חושב שאפשר לשרטט 3 קוים בסיסיים להתמודדות - מקוה שיהיה לתועלת. מסגרת חיים משמעותית קודם כל - צריך להסתכל על כלל החיים של האדם. ככל שהאדם חי במסגרת אידאליסטית, כך הוא יכול יותר  להרפות  או  לוותר על השליטה. ככל שהחיים של האדם מרוקנים יותר, כך גם הוא נדרש יותר  לתפוס פיקוד. אתה כותב שאתה בצבא בשירות קרבי - ואין ספק שבסופו של דבר מדובר בעיסוק משמעותי ביותר שאין הרבה כמוהו - מסירות נפש למען עם ישראל. ראייה חיובית הזכרת בשאלה שערכת עם עצמך בירור נוקב - מי אתה באמת, ויחד עם השאלה הכללית הזו - חשוב גם לברר שאלה פרטית - ממוקדת - מה טוב בי. כאשר האדם מסתכל על עצמו ורק רואה חסרונות והנפילות - אז בעצם שני הצדדים נראים לו מאד שליליים - להרפות ולותר - נשמע לו כניעה לכל החסרונות והנפילות. לעומת זאת - להתחיל להלחם נשמע מאד מדכא ואולי אף חסר סיכוי חלילה. לכן - המפתח להתמודדות כזו היא חיזוק הראיה החיובית של האדם - ככל שהאדם מחזק את עצמו ומוצא בעצמו נקודות טובות, נקודות משמחות, נקודות של חוזקה - אז אדרבה - הדילמה כבר מוארת באור אחר - הוא מוכן בלב שלם  להרפות  ולתת אמון בכוחותיו החיוביים. מנגד - הוא גם מוכן הרבה יותר להתאמץ ולהתגבר כי הטוב הקיים נותן חשק להשיג טוב נוסף. הכל או לא כלום? בעצם השאלה שלך הזכירה שתי אפשרויות - צד אחד של  לעשות מה שבא לך עם הרבה עצלנות ובטלנות, וצד שני להתאמץ ולעצב את עצמך. למען האמת, יתכן שכדאי לעשות גם את זה וגם את זה. האישיות שלך היא ודאי רחבה מאד ויש הרבה אתגרים והתמודדויות. אפשר להחליט שבכל הדברים אתה  זורם, חוץ מנקודה אחת או שתים שבהן אתה מתאמץ. זה יכול להיות ברכת המזון בכונה וזה יכול להיות שמירת העיניים וזה יכול להיות יותר רוגע ושליטה מול שאר החיילים - זה נתון לבחירתך וכמובן - רק אתה מכיר את עצמך לדעת איפה הכי נחמד וכדאי בשלב זה להשקיע. חזק ואמץ, תגובות תתקבלנה בשמחה במייל שלי טוביה tsbias1 gmail.com